open-index/open-wikipedia-markdown huggingface dataset:
Khvalynsk

**Khvalynsk** (russisk Хвалы́нск) er ein by i Saratov oblast i Russland med om lag 12&nbsp;000 innbyggjarar. Han ligg rundt 180&nbsp;km nordaust for Saratov.

Byen Khvalynsk vart grunnlagd i 1556 som ein russisk utpost på Sosnovyj-øya i Volga. I 1606 vart heile busetnaden flytta til staden der dagens Khvalynsk ligg og vart kjend som *Sosnovyj Ostrov* (russisk Сосновый Остров, omsett 'Granøya'). I 1780 fekk byen byrettar og nytt namn, Khvalynsk.

Namnet på byen, som det gamle namnet på Kaspihavet, «Khvalynsjøen» er avleidd frå namnet «Khwalis» for innbyggjarane i Khwarizm.

På 1700- og 1800-talet var Khvalynsk kjend som eit lokalt senter for handel med brød og jordbruksprodukt. Han var òg eit av sentera for dei gammaltruande.

## Kjelder

* *Delar av denne artikkelen bygger på «[[:nb:Khvalynsk|Khvalynsk]]» frå , den 28. januar 2009.* 

## Bakgrunnsstoff

*
Krasnoarmejsk i Saratov oblast

**Krasnoarmejsk** (russisk Красноарме́йск) er ein by i Saratov oblast i Russland med om lag 20&nbsp;000 innbyggjarar. Han ligg rundt 75&nbsp;km sør for Saratov. 

## Historie
Byen vart grunnlagd i 1764&ndash;1766 av tyske nybyggjarar som kolonien *Baltser* (russisk: Бальцер). Det andre namnet på kolonien var *Golyj Karamysj* (russisk: Голый Карамыш), etter elva han låg ved. I 1914 vart busetnaden offisielt omdøypt til Golyj Karamysj. Han fekk bystatus i 1918 og namnet vart i 1927 endra tilbake til Baltser. I 1942 fekk byen det noverande namnet, Krasnoarmejsk, under utreinskinga av tyske stadnamn i Sovjetunionen.

## Kjelder

* *Delar av denne artikkelen bygger på «[[:nb:Krasnoarmejsk i Saratov oblast|Krasnoarmejsk i Saratov oblast]]» frå , den 28. januar 2009.* 

## Bakgrunnsstoff

*
Krasnyj Kut

**Krasnyj Kut** (russisk Красный Кут) er ein by i Saratov oblast i Russland med om lag 15&nbsp;000 innbyggjarar. Han ligg ved elva Jeruslan, ei sideelv til Volga, rundt 120&nbsp;km søraust for Saratov. 

## Historie
Krasnyj Kut vart i 1837 grunnlagd av nybyggere frå guvernementet Kharkov. Han fekk bystatus i 1966.

## Næringsliv
Krasny Kut er sentrum for eit jordbruksområde og næringsmiddelindustrie er den hovudnæringa i byen. Det finst òg ein jernbaneverkstad i byen.

## Kjelder

* *Delar av denne artikkelen bygger på «[[:nb:Krasnyj Kut i Saratov oblast|Krasnyj Kut i Saratov oblast]]» frå , den 28. januar 2009.* 

## Bakgrunnsstoff

*
Marks

**Marks** (russisk Маркс) er ein by i Saratov oblast i Russland med om lag 30&nbsp;000 innbyggjarar. Han ligg rundt 60&nbsp;km nordaust for Saratov. 

Byen vart grunnlagd i 1767 som den tyske kolonien *Baronsk*. Han vart snart omdøypt til *Jekaterinenshtadt*, etter Katarina II. I 1918 fekk han bystatus og i 1920 vart namnet endra til *Marksshtadt* etter Karl Marx. I 1941, under utreinskinga av tyske stadnamn, vart namnet igjen endra, til Marks.

## Kjelder

## Bakgrunnsstoff

*
Monrad Norderval

**Monrad Oskar Norderval** () var ein norsk teolog og forfattar. Han gjekk under tilnamnet «ishavspresten» fordi han hadde vore med ei ishavsskute på selfangst. Han vart cand.theol. ved Det teologiske fakultet ved Universitetet i Oslo i 1928. Norderval tok praktisk teologisk eksamen same stad i 1929. Eksamen i samisk tok han ved Universitetet i Oslo 1930. Han var ordinert til prest i Tromsø domkyrkje 27. juni 1929 av biskop Eivind Berggrav.

Norderval var biskop i Nord-Hålogaland bispedømme frå 1962 til 1972. Før det var han hjelpeprest i Skjervøy 1929, sokneprest i Tana 1929-1935, sokneprest i Ørsta 1935-1948 og sokneprest i Ålesund 1948-1961.

Norderval hadde eit sterkt engasjement for kristne som vart forfylgde. Han var ein av stiftarane av Misjon bak Jernteppet. Han var første formannen i denne organisasjonen.

## Bibliografi
* *Himmel og hav* (1948), (dikt)
* *Fangstmenn på de to hav* (1957)
* *Mannen og båten* (1958)
* *På bølge 2,4* (1959)
* *Guds flammekastere* (1961)
* *Slegge og ambolt* (1962)
* *Den veldige veien* (1964)
* *Sangen i Eliat* (1967)
* *Fyret og seileren* (1967)
* *Det gode tilbudet* (1971)
* *Av sjømannsblod* (1972)
* *I det hyggelige hjørne* (1973)
* *Kommandobru eller prestesliperi* (1974)
* *Vulkansk jord* (1976)

## Prisar og utmerkingar
* Riddar 1. klasse av Den Kongelige Norske St. Olavs Orden 1960
* Språklig samlings litteraturpris 1973
Novouzensk

**Novouzensk** (russisk Новоузенск) er ein by i Saratov oblast i Russland med om lag 15&nbsp;000 innbyggjarar. Han ligg på venstre breidda av elva Bolsjoj Uzen, rundt 200&nbsp;km søraust for Saratov. 

I 1760 vart landsbyen *Tsjertanla* (russisk: Чертанла) grunnlagd av gammaltruande. Landsbyen voks og fekk bystatus, samt nytt namn, *Novyj Uzen* (russisk: Новый Узень) i 1835. Namnet vart seinare endra til Novouzensk.

Novouzensk er eit senter for eit kornproduserande område.

## Kjelder

## Bakgrunnsstoff

*
Petrovsk i Saratov oblast

**Petrovsk** (russisk Петро́вск) er ein by i Saratov oblast i Russland med om lag 25&nbsp;000 innbyggjarar. Han ligg ved elva Medveditsa, ei sideelv til Don, rundt 100&nbsp;km nordvest for Saratov.

Byen vart grunnlagd på slutten av 1600-talet som ein landsby. Han vart omorganisert til ei festning av Peter den store i 1698. Busetnaden rundt festninga vart kalla Petrovsk etter tsaren. Han fekk byrettar i 1780. 

## Kjelder

* *Delar av denne artikkelen bygger på «[[:nb:Petrovsk|Petrovsk]]» frå , den 28. januar 2009.* 

## Bakgrunnsstoff

*
Pugatsjov

**Pugatsjov** (russisk Пугачёв) er ein by i Saratov oblast i Russland med om lag 40&nbsp;000 innbyggjarar. Han ligg ved elva Bolsjoj Irgiz, ei sideelv til Volga, rundt 200&nbsp;km aust-nordaust for Saratov. 

Byen vart grunnlagt som slobodaen *Metsjetnaja* (russisk: Мечетная) i 1764 av gammaltruande som vendte tilbake frå Polen. I 1835 fekk han byrettar og nytt namn, *Nikolajevsk* (russisk: Никола́евск), etter den dåverande tsaren Nikolai I. I 1918 vart namnet igjen endra og byen vart kalla opp etter Jemeljan Pugatsjov, leiaren for kosakk-opprøret.

## Kjelder

* *Delar av denne artikkelen bygger på «[[:nb:Pugatsjov|Pugatsjov]]» frå , den 28. januar 2009.* 

## Bakgrunnsstoff

*
Rtisjtsjevo

**Rtisjtsjevo** (russisk Рти́щево) er ein by i Saratov oblast i Russland med om lag 35&nbsp;000 innbyggjarar. Han ligg rundt 170&nbsp;km nordvest for Saratov. 

## Historie

Busetnaden vart grunnlagt på slutten av 1500-talet eller byrjinga av 1600-talet. Alt i 1666, då han første gong er nemnt i historiske dokument, var det ei kyrkje på staden. Fram til 1723 heitte landsbyen Pokrovskij etter kyrkja. I 1723 vart landområdet, etter dekret frå Peter den store, fordelt til veteranar frå den store nordiske krigen. Av desse veteranane var òg den nye eigaren av landsbyen, Rtisjtsjev og landsbyen vart kalla Rtisjtsjevo etter han.

I 1868 avgjorde ein Semstvo-komite for bygging av jernbanen Tambov-Saratov å opprette ein *Stasjon av andre klasse* i Rtisjtsjevo og stasjonen var i drift frå 1871. I samband med bygginga av jernbanestasjonen oppstod det fleire mindre busetnader i området rundt landsbyen og stasjonen. Rtisjtsjevo danna saman med desse busetnadene eit eige forvaltingsdistrikt, som bestod til 1917. Då vart Rtisjtsjevo rajon oppretta, med Rtisjtsjevo som administrativt senter. I 1920 fekk Rtisjtsjevo bystatus. 

### Nansen-fondet
På vegne av Den internasjonale Raude Kross-komiteen oppretta Fridtjof Nansen i 1921 eit fond for å hjelpe dei svoltråka i Volga-regionen. Som følgje av Nansen-fondet vart det oppretta to matsalar i Rtisjtsjevo, der 830 foreldrelause barn fekk gratis mat. Det vart òg gjeve middagar til familiar som trong det og til flyktningar. 29. november 1921 stoppa Nansen i Rtisjtsjevo, på veg tilbake frå Saratov. Han vart i Rtisjtsjevo i tre daga og budde på jernbanestasjonen. Her sette han opp distribusjonsbasen for hjelp til dei sveltande, kontrollerte at dei foreldrelause barna fekk maten dei trong og vitja stader der rasjonane vart utlevert i landsbyene rundt Rtisjtsjevo.

## Næringsliv
Rtisjtsjevo ligg der jernbanelinjene Tambov–Saratov og Penza–Povorino møter kvarandre. Dette ser ein att i næringslivet i byen, som er dominert av jernbaneretta verksemder. Dette utgjer ein fjerdedel av arbeidsplassane i byen. I tillegg finst det eit større slakteri og kjøtthandsamingsfabrikk.

## Kjelder

**Delar av denne artikkelen bygger på «[[:nb:Rtisjtsjevo|Rtisjtsjevo]]» frå ,  den 28. januar 2009.*  

## Bakgrunnsstoff

*
Sjikhany

**Sjikhany** (russisk Шиханы) er ein lukka by i Saratov oblast i Russland med om lag 5&nbsp;000 innbyggjarar. Han ligg rundt 130&nbsp;km nord for Saratov. 

Sjikhany vart grunnlagd i 1928 og fekk bystatus i 1996. Han har vore ein lukka by sidan 1997. 

## Kjelder

## Bakgrunnsstoff

*
Ongudai

**Ongudai** er ein busetnad i Republikken Altaj i Russland. Han vart grunnlagd i 1626.

Busetnaden ligg ved elva Ursul og ligg 210 km frå Gorno-Altajsk. 

## Kjelder

* *Denne artikkelen bygger på «[[:en:Ongudai|Ongudai]]» frå , den 28. januar 2009.* 

## Kjelder
Progress i Amur oblast

**Progress** (russisk Прогре́сс) er ein by i Amur oblast i Russland med om lag 10&nbsp;000 innbyggjarar. Han ligg 165&nbsp;km søraust for Blagovesjtsjensk. 

Byen vart grunnlagd i 1956. 

## Kjelder
Rajtsjikhinsk

**Rajtsjikhinsk** (russisk Райчи́хинск) er ein by i Amur oblast i Russland med om lag 15&nbsp;000 innbyggjarar. Han ligg 150&nbsp;km søraust for Blagovesjtsjensk. 

Staden vart grunnlagd i 1932 og han fekk bystatus i 1944. 

## Kjelder

## Bakgrunnsstoff

*
Sjimanovsk

**Sjimanovsk** (russisk Шима́новск) er ein by i Amur oblast i Russland med om lag 16&nbsp;000 innbyggjarar. Han ligg ved elva Bolsjaja Pjora, ei sideelv til Zeja, rundt 200&nbsp;km nord for Blagovesjtsjensk.

Busetnaden vart grunnlagt i 1910 som *Pjora*. Namnet vart endra til *Gondatti* i 1914 og *Vladimiro-Sjimanovskij* i 1920. Han fekk bystatus i 1950 og namnet vart samstundes endra til det noverande Sjimanovsk.

Byen ligg ved den transsibirske jernbanen. Sjimanovsk lufthamn ligg 4&nbsp;km sørvest for byen.

## Kjelder

* *Delar av denne artikkelen bygger på «[[:nb:Sjimanovsk|Sjimanovsk]]» frå , den 28. januar 2009.* 

## Bakgrunnsstoff

*
Skovorodino

**Skovorodino** (russisk Сковородино) er ein by i Amur oblast i Russland med om lag 6&nbsp;000 innbyggjarar. Han ligg ved den nedre delen av elva Bolsjoj Never, rundt 480&nbsp;km nordvest for Blagovesjtsjensk.

Skovorodino vart grunnlagd i 1908 som busetnaden *Zmeinyj* (russisk: Змеи́ный) under bygginga av den transsibirske jernbanen. Namnet vart seinare endra til *Never-I* (russisk: Невер-I) etter elva byen ligg ved og i 1911 vart namnet endra til *Rukhlovo* (russisk: Рухлово). Han fekk bystatus i 1927. I 1938 vart namnet på byen endra igjen, denne gongen til Skovorodino, til ære for A.&nbsp;N.&nbsp;Skovorodin (1890&ndash;1920), formann for eit lokalt sovjet, som vart drepen her.

Den historisk viktige landsbyen Albazino ligg i dette området.

## Kjelder

* *Delar av denne artikkelen bygger på «[[:nb:Skovorodino|Skovorodino]]» frå , den 28. januar 2009.* 

## Bakgrunnsstoff

*
Tynda

**Tynda** (russisk Ты́нда) er ein by i Amur oblast i Russland med om lag 30&nbsp;000 innbyggjarar. Han ligg ved elva Tynda, i nedslagsfeltet til Amur, rundt 600&nbsp;km nordvest for Blagovesjtsjensk.

Tynda er eit viktig knutepunkt på BAM-jernbanen. Jakutsk-banen, som er under bygging, startar i Tynda. Tynda lufthamn ligg 16&nbsp;km nord for byen.

Byen har ein stor folkesetnad av nordkoreanarar.

## Kjelder

* *Delar av denne artikkelen bygger på «[[:nb:Tynda|Tynda]]» frå , den 28. januar 2009.* 

## Bakgrunnsstoff

*
Zavitinsk

**Zavitinsk** (russisk Завити́нск) er ein by i Amur oblast i Russland med om lag 9&nbsp;000 innbyggjarar. Han ligg 140&nbsp;km aust for Blagovesjtsjensk. 

Han vart grunnlagd i 1906 og fekk bystatus i 1954. 

Zavitinsk flybase ligg 9&nbsp;km nordaust for byen.

## Kjelder

## Bakgrunnsstoff

*
Byen Zeja

**Zeja** (russisk Зе́я) er ein by i Amur oblast i Russland med om lag 18&nbsp;000 innbyggjarar. Han ligg ved elva Zeja, ei sideelv til Amur, om lag 230&nbsp;km søraust for Tynda og 390&nbsp;km nord for Blagovesjtsjensk. 

Zeja vart grunnlagd i 1879 som ein busetnad kalla *Zejskij Sklad* (russisk: Зе́йский Склад, norsk; *Zeja sitt lager*) då det vart oppdaga gull i nedslagsfeltet til elva Zeja. I 1906 vart namnet endra til *Zeja-Pristan* (russisk: Зе́я-При́стань, norsk; *Zeja si hamn*). I 1913 fekk byen nok ein gong nytt namn og vart denne gongen omgjort til Zeja, namnet byen har den dag i dag.

## Kjelder

**Delar av denne artikkelen bygger på «[[:nb:Byen Zeja|Byen Zeja]]» frå ,  den 28. januar 2009.*  

## Bakgrunnsstoff

*
Mezen

**Mezen** (russisk Мезень) er ein by i Arkhangelsk oblast i Russland med om lag 3&nbsp;000 innbyggjarar. Han ligg på austbreidda av elva Mezen, rundt 30&nbsp;km før denne renn ut i Mezenbukta i Kvitsjøen.

## Kjelder

## Bakgrunnsstoff

*
Mirnyj i Arkhangelsk oblast

**Mirnyj** (russisk Ми́рный, tyder 'fredfull') er ein lukka by i Arkhangelsk oblast i Russland, som tener den nærliggande Plesetsk kosmodrom. Byen har om lag 30&nbsp;000 innbyggjarar.

Byen vart grunnlagd i 1957 som ein busetnad for tilsette ved utskytingsramper for ballistiske missilar og fekk status som lukka by i 1966 i samband med utbygginga av kosmodromen.

## Kjelder

* *Delar av denne artikkelen bygger på «[[:nb:Mirnyj i Arkhangelsk oblast|Mirnyj i Arkhangelsk oblast]]» frå , den 28. januar 2009.* 

## Bakgrunnsstoff

*
Novodvinsk

**Novodvinsk** (russisk Новодви́нск) er ein by i Arkhangelsk oblast i Russland med om lag 30&nbsp;000 innbyggjarar. Han ligg på venstre breidda av elva Nordre Dvina, 20&nbsp;km sør for Arkhangelsk. 

Byen vart grunnlagd i 1936 som busetnaden *Vorosjilovskij*, for å tene ein tremasse- og papirfabrikk. I 1957 vart den omdøypt til *Pervomajskij*. I 1977 fekk han bystatus og vart igjen omdøypt til sitt noverande namn, Novodvinsk. 

## Kjelder

## Bakgrunnsstoff

*
Njandoma

**Njandoma** (russisk Няндома) er ein by i Arkhangelsk oblast i Russland med om lag 20&nbsp;000 innbyggjarar. Han ligg 347&nbsp;km sør for Arkhangelsk. 

Njandoma vart grunnlagt i 1896 som en busetnad rundt jernbanestasjonen *Njandoma*. Busetnaden har hatt bystatus sidan 1939.

## Kjelder

## Bakgrunnsstoff

*
Onega i Arkhangelsk oblast

**Onega** (russisk Онега) er ein by i Arkhangelsk oblast i Russland, ved munningen av elva Onega.

Staden vart grunnlagd som busetnaden *Ust-Onega* og fekk bystatus den 19. august 1780. Han vart første gong nemnd i skriftlege kjelder i 1137.

Onega er ein liten hamneby i Onegabukta i Kvitsjøen. Om vinteren er Onegabukta som regel isdekt. Jernbanelinja mellom Arkhangelsk og Murmansk har stasjon her.

Litt utanfor byen ligg øya Kij, der det ein gong låg eit kloster. Onega var ein av Kvitsjøhamnene som hadde handelssamband med Noreg ved pomorhandelen.

## Kjelder

## Bakgrunnsstoff

*
Sjenkursk

**Sjenkursk** (russisk Шенку́рск) er ein by i Arkhangelsk oblast i Russland på høgre sida av elva Vaga. Han har om lag 5&nbsp;000 innbyggjarar.

Sjenkursk vart først nemn i skriftlege kjelder i 1229. Ivan den grufulle kalla staden *Vaga* og inkluderte det i sin opritsjnina. Staden bestod på den tida av eit tømmerfort og var bustad for lokale biskopar.

Fjodor I av Russland gav Sjenkursk til svigerbror sin, Boris Godunov, som testamenterte han til sin eigen svigerson, Johan av Schleswig-Holstein. Romanovane gav distriktet til prins Dmitrij Trubetskoj som hans vottsjina. Då han døydde gjekk byen tilbake til krona. I 1640&ndash;1643 gav tsaren ordre om at ei ny festning skulle byggast i Sjenkursk. Katarina den store gav Sjenkursk bystatus i 1780.

## Kjelder

* *Delar av denne artikkelen bygger på «[[:nb:Sjenkursk|Sjenkursk]]» frå , den 28. januar 2009.* 

## Bakgrunnsstoff

*
Solvytsjegodsk

**Solvytsjegodsk** (russisk Сольвычегодск, tyder «Salt på Vytsjegda-elva») er ein by i den sørlege delen av Arkhangelsk oblast i Russland med om lag 2&nbsp;000 innbyggjarar. Byen ligg på høgre breidda av elva Vytsjegda, rundt 25&nbsp;km nordaust for Kotlas.

Solvytsjegodsk vart grunnlagd på 1300-talet ved breidda av Soljanojesjøen. Byen vart kalla *Usolsk* på 1400-talet. Han var frå tidleg på 1500-talet heimstad for Stroganov-familien som pleidde å eige det lokale saltverket. På 1500- og 1600-talet var Solvytsjegodsk eit stort, kommersielt senter for handverk og kultur i det nordlege Russland og var særskild kjend for emaljeindustrien. Byen var òg kjend som ein stad for politisk eksil. I 1796 vart byen ein del av Vologda gubernija. I 1937 vart Solvytsjegodsk overført til Arkhangelsk oblast.

Byen er heimstad for mange balneologiske kurstader, som nyttar mineralkjelder og siltmudder frå Soljanojesjøen.

## Kjelder

* *Delar av denne artikkelen bygger på «[[:nb:Solvytsjegodsk|Solvytsjegodsk]]» frå , den 28. januar 2009.* 

## Bakgrunnsstoff

*
Velsk

**Velsk** (russisk Вельск) er ein by i Arkhangelsk oblast i Russland med om lag 20&nbsp;000 innbyggjarar. 

Den ligg på vestre breidda av elva Vel, der ho munnar ut i elva Vaga, 545&nbsp;km sør for Arkhangelsk. 

Velsk vart første gong nemnt i 1137. Byen vart råka av mange flaumar og vart derfor flytta til høgareliggande område på 1500-talet. Velsk fekk bystatus i 1780.

## Kjelder

## Bakgrunnsstoff

*
Djatkovo

**Djatkovo** (russisk Дя́тьково) er ein by i Brjansk oblast i Russland med om lag 25&nbsp;000 innbyggjarar. Han ligg ved elva Bolva, ei sideelv til Desna, rundt 40&nbsp;km nordvest for Brjansk.

## Historie

Busetnaden vart oppretta i 1626. Han fekk bystatus i 1927.

Brjansk oblast var eit senter for partisanrørsla under den andre verdskrigen. I februar 1942 klarte sovjetiske partisanar å vinne attende kontrollen i Djatkovo og nærliggande landsbyar. Området låg langt inne i nazi-okkupert område. Partisanane gjenoppretta sovjetisk styre og dreiv eit sjukehus og diverse butikkar. Området vart gjenerobra av tyske styrkar i juni 1942.

## Økonomi og næringsliv
Djatkovo er mest kjend for glasverket sitt og for *Djatkovo krystallmuseum* (eit museum for glaskunst), som er det største i landet i sitt slag. Byen har òg ein større møbelfabrikk.

## Kjelder

* *Delar av denne artikkelen bygger på «[[:nb:Djatkovo|Djatkovo]]» frå , den 28. januar 2009.* 

## Bakgrunnsstoff

*
Fokino i Brjansk oblast

**Fokino** (russisk Фо́кино) er ein by i Brjansk oblast i Russland med om lag 15&nbsp;000 innbyggjarar. Han ligg ved elva Bolva, ei sideelv til Desna, rundt 15&nbsp;km nord for Brjansk. 

Han vart grunnlagd i 1954 og fekk bystatus ti år seinare.

## Kjelder

## Bakgrunnsstoff

*
Karatsjev

**Karatsjev** (russisk Карачев) er ein by i Brjansk oblast i Russland med om lag 17&nbsp;000 innbyggjarar. Han ligg rundt 40&nbsp;km aust for Brjansk.

Karatsjev vart første gong nemnt i skriftlege kjelder i 1146. I mellomalderen var han hovudstad i ein av Dei øvre fyrstedøma, til herskarane her flytta setet til Peremysjl. Den gamle arkitekturen i byen gjekk tapt under den andre verdskrigen.

## Kjelder

* *Delar av denne artikkelen bygger på «[[:nb:Karatsjev|Karatsjev]]» frå , den 28. januar 2009.* 

## Bakgrunnsstoff

*
Mglin

**Mglin** (russisk Мглин) er ein by i Brjansk oblast i Russland med om lag 7&nbsp;000 innbyggjarar. Han ligg rundt 110&nbsp;km vest for Brjansk. 

Mglin vart første gong nemnt i 1389, men busetnaden han vart bygd på hadde eksistert sidan 1100-talet. Det viktigaste landemerket er den nyklassisistiske katedralen (oppført 1815-30).

## Kjelder

* *Delar av denne artikkelen bygger på «[[:nb:Mglin|Mglin]]» frå , den 28. januar 2009.* 

## Bakgrunnsstoff

*
Novozybkov

**Novozybkov** (russisk Новозы́бков) er ein by i Brjansk oblast i Russland med om lag 40&nbsp;000 innbyggjarar. Han ligg 190&nbsp;km sørvest for Brjansk.

Han vart grunnlagd i 1701 og fekk bystatus i 1809.

## Kjelder

## Bakgrunnsstoff

*
Potsjep

**Potsjep** (russisk Почеп) er ein by i Brjansk oblast i Russland med om lag 15&nbsp;000 innbyggjarar. Han ligg rundt 80&nbsp;km sørvest for Brjansk. 

Potsejp vart grunnlagd i 1457 og vart nemnt som ein viktig by i Storhertugdømet Litauen. Han kom under Storfyrstedømet Moskva i 1503 og var lite viktig til rundt 1710, då hetman Ivan Skoropadskyj gav han til Fyrst Mensjikov. Sistnemnde grunnla fortet Aleksandropolis i nærleiken og starta produksjon av segl til russiske skip i Potsjep. 

Industrien gjekk tilbake etter Mensjikov fall og byen stagnerte til 1750, då han kom inn under ein annan hetman, Kirill Razumovskyj, som planla å bygge sommerresidensen sin der. Det einaste minnet om desse planane er den vakre Gjenoppstandelseskyrkje, bygt i barokkstil av Antonio Rinaldi på 1750-talet.

## Kjelder

* *Delar av denne artikkelen bygger på «[[:nb:Potsjep|Potsjep]]» frå , den 28. januar 2009.* 

## Bakgrunnsstoff

*
Seltso

**Seltso** (russisk Сельцо, tyder 'liten landsby') er ein by i Brjansk oblast i Russland med om lag 16&nbsp;000 innbyggjarar. Han ligg ved elva Desna, rundt 20&nbsp;km nordvest for Brjansk. 

Seltso vart grunnlagd som urbanliknande busetnad i 1938 og fekk bystatus i 1990.

## Kjelder

## Bakgrunnsstoff

*
Sevsk

**Sevsk** (russisk Севск) er ein by i Brjansk oblast i Russland med om lag 7&nbsp;000 innbyggjarar. Han ligg ved elva Sev, i nedslagsfeltet til Dnepr, rundt 125&nbsp;km sør for Brjansk. 

## Historie
Sevsk var ein av dei opphavlege byane i Severia og var ein del av Fyrstedømet Tsjernigov frå 1146. I 1356 vart han innlemma i Storhertugdømet Litauen. Sevsk vart til slutt annektert av Storfyrstedømet Moskva i 1585 og vart ei russisk grensefestning. I 1634 motstod byen ei tre veker lang omleiring av den polske arme.

Vidare høyrte Sevsk til forskjellige gubernijaer, mellom anna Kiev, Belgorod og Orjol. 

Byen var okkupert av den tyske hæren mellom 1. oktober 1941 og 27. august 1943. I 1944 vart Sevsk ein del av Brjansk oblast.

## Fortidsminne
Arkitektoniske minnesmerke inkluderer restane av forsvarsmurane til mellomalderfestninga og kyrkjene Kazanjomfrua (1760) og Kristi himmelfart (1765). Sevsk hadde tidlegare to katedralar, ein frå 1782 og den andre frå 1811. Begge katedralane vart øydelagd under styret til Stalin, men klokketårna står framleis. 

## Kjelder

* *Delar av denne artikkelen bygger på «[[:nb:Sevsk|Sevsk]]» frå ,  den 28. januar 2009.*  

## Bakgrunnsstoff

*
Starodub

**Starodub** (russisk Староду́б, tyder 'gammal eik') er ein by i Brjansk oblast i Russland med om lag 18&nbsp;000 innbyggjarar. Han ligg ved elva Babinets i nedslagsfeltet til Dnepr, rundt 140&nbsp;km sørvest for Brjansk.

## Historie
Starodub har vore kjend sidan 1000-talet, då han var ein del av Severia. Han vart brend ned til grunnen av mongolane på 1200-talet. På 1300-talet hamna byen under Storhertugdømet Litauen og seinare under Polen. Mellom 1503&ndash;1618 var Starodub ein del av Storfyrstedømet Moskva og så under Polen igjen til 1648. Under Khmelnytskyj-oppstanden vart byen senter for Starodub kosakkregiment og hadde ein stor grad av sjølvstyre mellom 1666 og 1686.

Starodub vart verande ein del av det sjølvstyrte Kosakk-hetmanatet til 1781, då han vart ein distriktsby. I 1796 vart Starodub innlemma i Tsjernigov gubernija. I 1917&ndash;1918 var byen okkupert av tyske styrkar. Sovjetisk autoritet vart gjenoppretta i november 1918.

Under Sovjetperioden var Starodub ein del av Homel-provinsen (1919&ndash;1926), Brjansk-provinsen (1926&ndash;1929), Vestre oblast (1929&ndash;1938) og Orjol oblast (1938&ndash;1944). Byen vart igjen okkupert av tyske styrkar mellom august 1941 og 22.september 1943. Starodub vart endeleg ein del av Brjansk oblast i 1944.

## Attraksjonar og fortidsminne
Som eit viktig senter for Kosakk-hetmanatet er Starodub den einaste staden i Russland der ein kan sjå autentiske døme på ukrainsk barokk. Kristi fødsels katedral, bygt i 1617 og restaurert etter ein brann i 1677, er eit typisk døme på kosakkbarokk. Openbaringskyrkja går tilbake til 1789, medan Nikolaikyrkja vart oppført i nyklassisk stil i 1802.

## Kjelder

* *Delar av denne artikkelen bygger på «[[:nb:Starodub|Starodub]]» frå , den 28. januar 2009.* 

## Bakgrunnsstoff

*
Surazj

**Surazj** (russisk Сураж) er ein by i Brjansk oblast i Russland med om lag 12&nbsp;000 innbyggjarar. Han ligg ved elva Iput, rundt 140&nbsp;km sørvest for Brjansk.

Busetnaden vart først nemnt på 1600-talet som landsbyen *Surazjitsji* (russisk: Суражичи), seinare som ein sloboda. I 1781 fekk busetnaden byrettar med namnet *Surazj-na-Iputi* (russisk: Сураж-на-Ипути) og i 1797 fekk han det noverande namnet sitt, Surazj.

## Kjelder

* *Delar av denne artikkelen bygger på «[[:nb:Surazj|Surazj]]» frå , den 28. januar 2009.* 

## Bakgrunnsstoff

*
Trubtsjevsk

**Trubtsjevsk** (russisk Трубчевск) er ein by i Brjansk oblast i Russland med om lag 13&nbsp;000 innbyggjarar. Han ligg rundt 90&nbsp;km sørvest for Brjansk. 

## Historie
Trubtsjevsk er ein gammal severisk by, som første gong er nemnt som Trubetsk i austslaviske dokument som skildrar hendingar i 1164 og 1183. Lokalt reknar ein 975 som grunnleggingsåret. Bynamnet vart i desse tidlege periodane stava som *Trubetsj* (Трубечь), *Trubetsk* (Трубецк), *Trubtsjesk* (Трубческ) og *Trubezjsk* (Трубежск).

## Kjelder

* *Delar av denne artikkelen bygger på «[[:nb:Trubtsjevsk|Trubtsjevsk]]» frå , den 28. januar 2009.* 

## Bakgrunnsstoff

*
Unetsja

**Unetsja** (russisk Унеча) er ein by i Brjansk oblast i Russland med om lag 25&nbsp;000 innbyggjarar. Han ligg ved elva Unetsja, i nedslagsfeltet til Dnepr, rundt 130&nbsp;km sørvest for Brjansk. 

Han vart grunnlagd i 1887 og fekk bystatus i 1940.

## Kjelder

## Bakgrunnsstoff

*
Zjukovka

**Zjukovka** (russisk Жу́ковка) er ein by i Brjansk oblast i Russland med om lag 18&nbsp;000 innbyggjarar. Han ligg ved elva Desna, rundt 50&nbsp;km nordvest for Brjansk. 

Han vart grunnlagd i 1868 som ein jernbanestasjon ved Orjol&ndash;Riga-banen. Han fekk bystatus i 1962.

## Kjelder

## Bakgrunnsstoff

*
Zlynka

**Zlynka** (russisk Злы́нка) er ein by i Brjansk oblast i Russland med om lag 5&nbsp;000 innbyggjarar. Han ligg ved elva Zlynka, rundt 200&nbsp;km sørvest for Brjansk, nær grensa til Kviterussland.

Han vart grunnlagd i 1702 som ein busetnad av gammaltruande. Han fekk bystatus i 1925.

## Kjelder

* *Delar av denne artikkelen bygger på «[[:nb:Zlynka|Zlynka]]» frå , den 28. januar 2009.* 

## Bakgrunnsstoff

*
Babusjkin

**Babusjkin** (russisk Ба́бушкин) er ein by i Republikken Burjatia i Russland med om lag 4&nbsp;500 innbyggjarar. Han ligg på sørsida av Bajkalsjøen, rundt 120&nbsp;km vest for Ulan-Ude. 

Byen vart grunnlagd i 1892 som poststasjonen Mysovaja (russisk: Мысовая). Namnet vart i 1941 endra til Babusjkin til ære for den sovjetiske revolusjonære Ivan Babusjkin, som vart arrestert og avrettet ved Mysovaja-stasjonen i 1906.

## Kjelder

## Bakgrunnsstoff

*
Gusinoozjorsk

**Gusinooziorsk** (russisk Гусиноозёрск) er ein by i Republikken Burjatia i Russland med om lag 25&nbsp;000 innbyggjarar. Han ligg i nordenden av Gusinojesjøen, rundt 100&nbsp;km sørvest for Ulan-Ude. 

Byen vart grunnlagd i 1939 som *Sjakhty* (russisk: Ша́хты) i samband med utbygging av brunkolførekomstar i området. Namnet vart i 1953 endra til det det noverande Gusinooziorsk.

## Kjelder

* *Delar av denne artikkelen bygger på «[[:nb:Gusinoozjorsk|Gusinoozjorsk]]» frå , den 28. januar 2009.* 

## Bakgrunnsstoff

*
Kjakhta

**Kjakhta** (russisk Кяхта, burjatisk Хяагта) er ein by i Republikken Burjatia i Russland med om lag 18&nbsp;000 innbyggjarar. Han ligg rundt 190&nbsp;km sørvest for Ulan-Ude, like ved grensa til Mongolia. 

I Nertsjinsk-traktakten i 1689 mellom Qing-imperiet og Russland vart Kjakhta utpeikt som den einaste russiske grensehandelsstaden og berre nokre hundre meter unna på den andre sida av grensa bygde kinesarane byen Maimaicheng (買賣城), som i dag heiter Altanbulag og ligg i Mongolia.

Fram til 1727 var handelen mellom Kjakhta og Kina eit statleg monopol, men frå då var han open òg for einskildkjøppmenn og voks så jamt til 1860. Etter avtalen i Peking av 1860 vart rettane til varehandel då gjort gjeldande for heile den russisk-kinesiske grensa. Sidan då har rolla som handelsplass vorte mindre viktig for byen og han har etter Mongolia vart sjølvstendig, vorte ein grenseby mellom Russland og Mongolia.

## Kjelder

* *Delar av denne artikkelen bygger på «[[:nb:Kjakhta|Kjakhta]]» frå , den 28. januar 2009.* 

## Bakgrunnsstoff

*
Severobajkalsk

**Severobajkalsk** (russisk Северобайкальск) er ein by i Republikken Burjatia i Russland med om lag 25&nbsp;000 innbyggjarar. Han ligg i nordenden av Bajkalsjøen, ved munningen av elva Tyja, rundt 440&nbsp;km nordaust for Ulan-Ude.

Severobajkalsk vart grunnlagd i 1974 i samband med bygginga av jernbanlinja BAM (Bajkal-Amur-Magistrale. Han fekk bystatus i 1980. 

Hovudnæringa i byen er transport, treforedling, fiskeri og fiskeindustri.

## Kjelder

* *Delar av denne artikkelen bygger på «[[:nb:Severobajkalsk|Severobajkalsk]]» frå , den 28. januar 2009.* 

## Bakgrunnsstoff

*
Zakamensk

**Zakamensk** (russisk Зака́менск) er ein by i Republikken Burjatia i Russland med om lag 10&nbsp;000 innbyggjarar. Han ligg 350&nbsp;km sørvest for Ulan-Ude.

Han vart grunnlagt i 1934 som gruvebusetnaden *Gorodok*. Han fekk bystatus i 1944. I 1959 vart namnet endra til det noverande Zakamensk.

## Kjelder

## Bakgrunnsstoff

*
Kargopol

**Kargopol** (russisk Каргополь) er ein by i Arkhangelsk oblast i Russland med om lag 9&nbsp;000 innbyggjarar. Han ligg på begge sider av elva Onega rundt fem kilometer nord for innsjøen Latsja.

## Historie

Det er uklårt kor tid Kargopol vart grunnlagd, men han er først nemnt i kjeldene i 1146. Han var ein handelsstasjon for Republikken Novgorod og ein av dei nordlegaste permanente slaviske busetnadane. Sjølv om det finst få kjelder frå den tidlegaste historia til byen, meiner ein at Kargopol var det viktigaste handelssenteret i Bjarmeland gjennom heile 1200- og 1300-talet. I 1447 var byen staden der Dmitrij Sjemjaka gøymde seg for Vasilij II av Moskva.

Byen ligg på den gamle ruta mellom Moskva og Arkhangelsk (på den tid den einaste russiske hamnebyen) og Kargopol vart ein av dei rikaste byane i Russland, særskild etter at det engelske Muscovy Company starta verksemda si her midt på 1500-talet. Under urotida i Russland motstod byen ei omleiring av polske og litauiske brigandar. Opprøraren Ivan Bolotnikov vart avretta i Kargopol i 1608.

Etter at Russland vann tilbake tilgangen til Austersjøen og Sankt Petersburg vart grunnlagt vart Kargopol mindre viktig. Folk frå Kargopol var likevel framleis aktive i utforskinga av det asiatiske Russland. Alexandr Baranov, den første guvernøren i Russisk Amerika (Alaska), vart fødd i Kargopol.

## Kjende produkt og landemerke
I dag er Kargopol ein søvnig historisk by ved Kenoozero nasjonalpark. Han er best kjent i Russland for Kargopol-leketøy (*Kargopolskije igrusjki*), som er små, enkle leirfigurar måla i tradisjonell stil.

Under gullalderen til byen på 1600-talet, vart Kargopol heimstad for ein sterkt lokalisert type russisk mellomalderarkitektur. Mange kyrkjer av tre og kvit stein har overlevd i byen og omegn. Den tidlegaste av desse bygningane er ein svartkupla katedral bygget av dolomitt av folk frå Novgorod og innvigd i 1562. Eit særmerke ved kyrkjene i Kargopol er fine utskjeringar i stein.

## Geografi
### Klima



## Kjelder

* *Delar av denne artikkelen bygger på «[[:nb:Kargopol|Kargopol]]» frå , den 28. januar 2009.* 

## Bakgrunnsstoff

*
Korjazjma

**Korjazjma** (russisk Коря́жма) er ein by i Arkhangelsk oblast i Russland med om lag 35&nbsp;000 innbyggjarar. Han ligg på venstre breidda av elva Vytsjegda, 30&nbsp;km aust for Kotlas. 

Byen vart grunnlagd i 1535 og fekk bystatus i 1985. 

## Kjelder

## Bakgrunnsstoff

*
Harstad Tidende

***Harstad Tidende*** er den tredje største avisa i Nord-Noreg og kjem ut i Harstad i Troms. Dekningsområdet er kommunane Harstad, Kvæfjord, Lødingen, Tjeldsund, Evenes, Skånland, Gratangen, Lavangen og Ibestad. Ho er ei dagsavis i tabloidformat. Avisa har eit opplag på 13 646 i 2006.

Avisa blir eigd av Harstad Tidende-gruppen, som igjen er heileigd av Polaris Media ASA.

## Historie
Avisa vart skipa av Peter Oluf Klinge (mest kjend som P.O. Klinge) i 1887, då under namnet *Senjens Tidende* med undertittelen *Liberalt nyheds-, avertissements- og afholdsblad*. Klinge var første redaktør av avisa. Året etter vart namnet endra til *Frisindet, uafhængigt bondeblad*. Sumaren 1888 skifta avisa namn til *Tromsø Amtstidende* og undertittel vart *Uafhængigt rent Venstreblad* frå 1890. Avisa fekk sitt noverande namn i 1900. 

### Opplag
Basert på opplysningar frå Mediebedriftenes Landsforening.
* 2013: 10 627
* 2010: 12 072
* 2007: 13 503 
* 2006: 13 646 
* 2005: 14 201 
* 2004: 14 199 
* 2003: 14 749 
* 2002: 14 818 
* 2001: 15 031 
* 2000: 15 068 
* 1999: 15 308 
* 1998: 15 335 

## Redaktørar

## Kjelder


## Bakgrunnsstoff
*
Sikh-guruane

**Guruane i sikhismen** viser til dei ti første leiarane av sikhane, og etter dei den heilage boka Guru Granth Sahib.

Ordet «sikh» tyder opphavleg 'læresvein', og alle sikhar følgjer ein guru, ein andeleg lærar eller rettleiar. Religionsgrunnleggjaren Guru Nanak peikte sjølv ut etterfølgjaren sin Angad Dev, og framheva at ein guru overførte ande «som eit lys tenner eit anna». Gurutittelen blei etterkvart ein arva innan éin familie, fram til Gobind Singh overførte rolla som leiar til sikhane si heilage skriftsamling. Boka Guru Granth Sahib blei dermed den andelege leiaren for sikhane, medan eit vald råd, *panth*, stod for det verdslege styret.

Guruane var først andelege leiarar, men i konflikt med mogulriket fekk nokre av dei også ei rolle som militærleiarar. Guru Ardjan og Guru Tegh Bahadur, blei avretta av mogulherskarane, og blir sett på som martyrar i sikhismen.

## Oversyn over guruar

## Kjelder
* «Guru.» *[[Encyclopædia Britannica]]*. 2009. Encyclopædia Britannica Online. 12 Oct. 2009
Asino

**Asino** (russisk А́сино) er ein by i Tomsk oblast i Russland med om lag 25&nbsp;000 innbyggjarar. Han ligg ved elva Tsjulym, ei sideelv til Ob, rundt 90&nbsp;km nordaust for Tomsk. 

## Historie
Byen vart grunnlagd i 1896 som busetnaden *Ksenijevka* eller *Ksenijevskij*, kalla opp etter systera til den siste russiske tsaren, Nikolai II, storfyrstinne Ksenija (Xenia) Aleksandrovna. I 1930 starta bygginga av jernbanen Tomsk&ndash;Ksenijevskoje. Byen skifta namn til Asino i 1933, etter jernbanestasjonen. Namnet Asino kjem av Asja, eit russisk diminutiv av Ksenija. Han fekk bystatus i 1952. 

## Økonomi
Asino er eit sentrum for tømmerretta verksemd som hogst, treforedling og storskala utskipning av tømmer. I tillegg har området kjøtt- og mjølkekombinat og ein linfabrikk. 

Jordbruket i Asinoregionen er prega av rug, kveite og lin, samt oppdrett av kveg og svin. Førekomstar av torv, sand og leire finst òg i området.

Byen har elvehamn ved elva Tsjulym og ein jernbanestasjon. 

## Kjelder

* *Delar av denne artikkelen bygger på «[[:nb:Asino|Asino]]» frå , den 29. januar 2009.* 

## Bakgrunnsstoff

*
Kedrovyj

**Kedrovyj** (russisk Кедровый) er ein by i Tomsk oblast i Russland med om lag 2&nbsp;000 innbyggjarar. Han ligg i dalen til elva Tsjusik, rundt 350&nbsp;km vest-nordvest for Tomsk.

## Historie
Kedrovyj vart grunnlagd i 1982 som ein busetnad for oljearbeidarar. I 1987 fekk han bystatus. Forventningane til utviklinga av oljeførekomstane i området har så langt ikkje slått til, hovudsakleg på grunn av den ugunstige infrastrukturen i området. På grunn av dette har folketalsutviklinga i byen stagnert, i motsetnad til mange andre byar på Den vestsibirske sletta.

## Næringsliv
Kedrovyj er senter for olje- og gassområdet Pudino, som er utbygd av selskapet Luginezneft (eigd av Rosneft). I tillegg føregår det skogsdrift i regionen.

## Kjelder

* *Delar av denne artikkelen bygger på «[[:nb:Kedrovyj|Kedrovyj]]» frå , den 29. januar 2009.* 

## Bakgrunnsstoff

*
Kolpasjevo

**Kolpasjevo** (russisk Колпа́шево) er ein by i Tomsk oblast i Russland med om lag 20&nbsp;000 innbyggjarar. Han ligg ved elva Ob, rundt 250&nbsp;km nordvest for Tomsk. 

Kolpasjevo har eksistert sidan 1600-talet som ein landsby. Han fekk bystatus i 1938. Kolpasjevo lufthamn ligg praktisk talt midt inne i byen.

## Kjelder

## Bakgrunnsstoff

*
Strezjevoj

**Strezjevoj** (russisk Стрежево́й) er ein by i Tomsk oblast i Russland med om lag 40&nbsp;000 innbyggjarar. Han ligg ved elva Ob, rundt 650&nbsp;km nordvest for Tomsk. 

Strezjevoj vart grunnlagd i 1966 som ein busetnad nær landsbyen *Strezjevaja*. Han fekk bystatus i 1978. OAO&nbsp;Tomskneft, eit Tomsk-basert oljeselskap kontrollert av Rosneft, er lokalisert i Strezjevoj og byen voks opp rundt dei aukande behova til selskapet. Mesteparten av bustadane i byen og alle dei viktigaste offentlege tilboda &ndash; skular, sjukehus, lufthamn, hotell &ndash; vart bygt opp rundt behovet til selskapet på 1960- og 1970-talet.

Strezjevoj lufthamn ligg like aust for byen.

## Kjelder

* *Delar av denne artikkelen bygger på «[[:nb:Strezjevoj|Strezjevoj]]» frå , den 29. januar 2009.* 

## Bakgrunnsstoff

*
Babajevo

**Babajevo** (russisk Баба́ево) er ein by i Vologda oblast i Russland med om lag 12&nbsp;000 innbyggjarar. Han ligg ved elva Kolp, ei sideelv til Suda, 246&nbsp;km vest for Vologda. 

Ifølgje segna vart landsbyen Babajevo grunnlagd i 1460 av ein bonde ved namn Babaj (derfor namnet på byen). I 1882 vart ein metallurgisk fabrikk, som produserte telegrafleidningar, spiker og krokar, bygd her. Busetnaden fekk bystatus i 1925.

Det er to meieri, ein elektroteknisk fabrikk og ein møbelfabrikk i byen, som ligg ved jernbanelinja mellom Vologda og Sankt Petersburg.

## Kjelder

* *Delar av denne artikkelen bygger på «[[:nb:Babajevo|Babajevo]]» frå , den 29. januar 2009.* 

## Bakgrunnsstoff

*
Belozersk

**Belozersk** (russisk Белозе́рск) er ein by i Vologda oblast i Russland med om lag 8&nbsp;000 innbyggjarar. Han ligg på sørbreidda av Belojesjøen, som han er kalla opp etter. 

## Historie

Belozersk er første gong nemnt i skriftlege kjelder i 862 og var ein av dei fem opphavlege russiske byane (dei andre er Ladoga, Novgorod, Polotsk og Rostov). Busetnaden har ved fleire høve vorte flytta frå ei breidde ved innsjøen til ein annan.

På 1000-talet var regionen framleis hovudsakleg folkesett av finsk-ugriske stammer som sterkt motsette seg forsøk på kristning. I 1071 reiste dei lokale heidenske prestane seg i eit opprør, som vart slått ned av den kievske kommandanten Jan Vysjatitsj. Nestorkrøniken fortel at dei døde kroppane til prestane vart hengd frå eit eiketre, til dei vart rive i stykker av ein bjørn, som av stammefolka vart sett på som eit heilag dyr.

Beloozero var hovudstad i et lite fyrstedøme mellom 1238 og 1370. Mellomaldermonumenta i byen omfattar Maria himmelfarts kyrkje (1552) og Frelsarkatedralen (1668). Trekapellet St. Elijah vart bygd i 1690. Området er rikt på gamle kloster, slik som Kirillo-Belozerskij-klosteret og Ferapontovklosteret.

## Merknader

## Kjelder

* *Delar av denne artikkelen bygger på «[[:nb:Belozersk|Belozersk]]» frå , den 29. januar 2009.* 

## Bakgrunnsstoff

*
Grjazovets

**Grjazovets** (russisk Гря́зовец) er ein by i Vologda oblast i Russland med om lag 15&nbsp;000 innbyggjarar. Han ligg 47&nbsp;km sør for Vologda. 

Han vart først nemnd i skriftlege kjelder i 1538 og fekk bystatus i 1780. 

## Kjelder

## Bakgrunnsstoff

*
Kadnikov

**Kadnikov** (russisk Ка́дников) er ein by i Vologda oblast i Russland med om lag 4&nbsp;000 innbyggjarar. Han ligg ved breidda av elva Sodima, 43&nbsp;km søraust for Vologda. 

Byen har spor tilbake til 1492, då ein patruljestasjon vart grunnlagd for å verne handelsruta nordover frå Moskva. Landsbyen *Kadnikovskaja* (russisk: Кадниковская) vart gradvis den største busetnaden i distriktet og fekk bystatus i 1780. På 1900-talet har folketalet minka, medan den nærliggande byen Sokol (12&nbsp;km mot nordvest) hadde vorte større. 

## Kjelder

* *Delar av denne artikkelen bygger på «[[:nb:Kadnikov|Kadnikov]]» frå , den 29. januar 2009.* 

## Bakgrunnsstoff

*
Kharovsk

**Kharovsk** (russisk Ха́ровск) er ein by i Vologda oblast i Russland med om lag 8&nbsp;000 innbyggjarar. Han ligg ved elva Kubena rundt 90&nbsp;km nord for Vologda.

Busetnaden vart grunnlagd i 1903 då ein jernbane nordover frå Vologda vart bygt. Han fekk bystatus i 1954.

## Kjelder

## Bakgrunnsstoff

*
Kirillov

**Kirillov** (russisk Кири́ллов) er ein by i Vologda oblast i Russland med om lag 7&nbsp;000 innbyggjarar. Han ligg ved innsjøene Siverskoje og Dolgoje, rundt 100&nbsp;km nordaust for Tsjerepovets. 

Kirillov vart grunnlagd på 1300-talet som ein busetnad rundt Kirillo-Belozerskij-klosteret. I 1775 fekk busetnaden bystatus.

## Kjelder

## Bakgrunnsstoff

*
Krasavino

**Krasavino** (russisk Краса́вино) er ein by i Vologda oblast i Russland med om lag 5&nbsp;000 innbyggjarar. Han ligg ved elva Nordre Dvina, 648&nbsp;km nordaust for Vologda og 25&nbsp;km nord for Velikij Ustjug, som han er administrativt underlagt. 

I Krasavino ligg ei av dei eldste lin-handsamingsanlegg i Russland, etablert i 1848. I 1899–1914, vart mange fossil av store reptilar frå permtida funne i utkanten av Krasavino. Busetnaden fekk bystatus i 1947.

## Kjelder

## Bakgrunnsstoff

*
Nikolsk i Vologda oblast

**Nikolsk** (russisk Нико́льск) er ein by i Vologda oblast i Russland med om lag 7&nbsp;000 innbyggjarar. Han ligg ved elva Jug, rundt 440&nbsp;km aust for Vologda. 

Staden fekk bystatus i 1780. 

## Folk frå Nikolsk
* Maria Botsjkarjova (1889–1920), den første kvinnelege leiaren for ei russisk militæreining
* Aleksandr Jasjin (1913–1968), forfattar
* Albina Akhatova (f. 1976), skiskyttar, verdsmeister og OL-gullvinnar

## Kjelder

## Bakgrunnsstoff

*
Ustjuzjna

**Ustjuzjna** (russisk Устю́жна) er ein by i Vologda oblast i Russland med om lag 8&nbsp;000 innbyggjarar. Han ligg ved elva Mologa, vest i Vologda oblast. 

Busetnaden vart grunnlagd i 1252 og fekk bystatus i 1738. 

## Kjelder

## Bakgrunnsstoff

*
Sokol

**Sokol** (russisk Со́кол) er ein by i Vologda oblast i Russland med om lag 35&nbsp;000 innbyggjarar. 

Landsbyen Sokolovo har eksistert i alle fall sidan 1615 på staden der byen no ligg. I 1897 vart ein papirfabrikk bygt ved landsbyen og Sokolovo vart til tettstaden Sokol, den primære bustaden for dei tilsette ved fabrikken. Tettstaden fekk offisielt bystatus i 1932. Byen er heimstad for to store papirfabrikkar.

## Kjelder

## Bakgrunnsstoff

*
Totma

**Totma** (russisk Тотьма) er ein by i Vologda oblast i Russland med om lag 8&nbsp;000 innbyggjarar. Han ligg rundt 220&nbsp;km nordvest for Vologda, ved elva Sukhona.

Totma vart første gong nemnd i skriftlege kjelder i 1137 og fekk bystatus i 1780. Byen er administrasjonssenter for rajonen med same namn.

## Kjelder

## Bakgrunnsstoff

*
Velikij Ustjug

**Velikij Ustjug** (russisk Вели́кий У́стюг) er ein by i Vologda oblast i Russland med om lag 30&nbsp;000 innbyggjarar. Han ligg der elvane Sukhona og Jug renn saman. 

I skogen nær Velikij Ustjug ligg ein turiststad som vert marknadsført som Ded Moroz sin vottsjina, hans offisielle bustad.

## Soge
Den første busetnaden ein veit om her var klosterbusetnaden ved *Gleden* (russisk Гледен), som vart oppretta nær staden der elva Jug renn saman med Sukhona og dannar elva Nordre Dvina). På slutten av 1400-talet hadde staden fått tittelen *Store* - *Velikij* (russisk Великий).

Byen Velikij Ustjug er først nemnt i ei skriftlege kjelde i 1207. Han var ein del av fyrstedømet Vladimir-Suzdal. Sidan han låg der fleire viktige handelsruter kryssa kvarandre, utvikla byen seg til eit viktig handels- og industrisenter på 15- og 1600-talet. Velikij Ustjug mista denne viktige rolla som elvehamn etter kvart som handelen langs Sukhona tapte i høve handelen mellom Kina og Vest-Europa. Dette vart særskild verre etter opninga av Suezkanalen i 1869. Byen er elles kjend for sine utsøkte handverk, som sølvfiligrans, neverutskjeringar, dekorativ koparbinding og niello.

## Biletgalleri

Velikiy_Ustyug_and_Sukhona_River.jpg|Velikij Ustjug og Sukhona-elva (flyfoto 2001).
Spaso-Preobrazhensky cathedral on Krasnaya street in Veliky Ustyug.jpeg|Spaso-Preobrazjenskijkatedralen i Krasnajagaten i Velikij Ustjug (foto 2001).
vu02.jpg|Utsikt mot katedral-komplekset i Velikij Ustjug frå landsbyen Dymkovo (foto 2001).
vu18.jpg|Elvebreidd i Velikij Ustjug (foto 1913).


## Kjelder

* *Delar av denne artikkelen bygger på «[[:nb:Velikij Ustjug|Velikij Ustjug]]» frå , den 29. januar 2009.* 

## Bakgrunnsstoff

*
Vytegra

**Vytegra** (russisk Вытегра) er ein by i Vologda oblast i Russland med om lag 10&nbsp;000 innbyggjarar. Han ligg langs elva Vytegra på Volga-Austersjø-kanalen, 320&nbsp;km nordvest for Vologda. 

Vytegra har vore kjend sidan 1710 som landsbyen *Vjangi* (russisk: Вянги) ved samløpet til elvane Vytegra og Vjangi. I 1773 vart busetnaden omgjort til byen Vytegra.

## Kjelder

## Bakgrunnsstoff

*
Bilibino

**Bilibino** (russisk Били́бино) er ein by i Tsjukotka autonome okrug i Russland med om lag 5&nbsp;500 innbyggjarar. Han ligg der elvane Karalvejem og Bolsjoj Kepervejem renn saman, rundt 650&nbsp;km nordvest for Anadyr. 

I Bilibino ligg det nordlegaste kjernekraftverket i verda, som opna i 1976.

Busetnaden vart grunnlagd i 1955. Han fekk bystatus i 1993.

## Kjelder

## Bakgrunnsstoff

*
Pevek

**Pevek** (russisk Певек) er ein by i Tsjukotka autonome okrug i Russland med om lag 4&nbsp;000 innbyggjarar. Han ligg ved Tsjaunskajabukta i Aust-Sibir-havet, rundt 650&nbsp;km nordvest for Anadyr. 

Pevek er den nordlegaste byen i Russland, og er ei viktig hamn langs Nordaustpassasjen.

Busetnaden vart grunnlagd i 1933 og fekk bystatus i 1967. Sidan oppløysinga av Sovjetunionen har folketalet i byen gått kraftig tilbake frå kring 13&nbsp;000 innbyggjarar i 1989. 

## Kjelder

* *Delar av denne artikkelen bygger på «[[:nb:Pevek|Pevek]]» frå , den 29. januar 2009.* 

## Bakgrunnsstoff

*
Dagestanskije Ogni

**Dagestanskije Ogni** (russisk Дагестанские Огни) er ein by i Republikken Dagestan i Russland med om lag 30&nbsp;000 innbyggjarar. Han ligg like ved Kaspihavet, rundt 110&nbsp;km søraust for Makhatsjkala. 

Byen vart grunnlagd i 1914 og fekk bystatus i 1990. 

## Kjelder

## Bakgrunnsstoff

*
Izberbasj

**Izberbasj** (russisk: Избербаш) er ein by i Republikken Dagestan i Russland. Han ligg ved Kaspihavet, rundt 50&nbsp;km søraust for Makhatsjkala.

Han vart grunnlagd i 1932 som ein busetnad i samband med utvinning av olje. Han fekk bystatus i 1949.

## Kjelder

## Bakgrunnsstoff

*
Juzjno-Sukhokumsk

**Juzjno-Sukhokumsk** (russisk Ю́жно-Сухоку́мск) er ein by i Republikken Dagestan i Russland med om lag 11&nbsp;000 innbyggjarar. Han ligg ved elva Sukhaja Kuma, rundt 240&nbsp;km nordvest for Makhatsjkala. 

Han fekk status som urbanliknande busetnad i 1963, og bystatus i 1988.

## Kjelder

## Bakgrunnsstoff

*
Kiziljurt

**Kiziljurt** (russisk Кизилю́рт) er ein by i Republikken Dagestan i Russland med om lag 40&nbsp;000 innbyggjarar. Han ligg ved elva Sulak, rundt 60&nbsp;km nordvest for Makhatsjkala.

Sjølve byen oppstod i 1963 då arbeidsbusetnadene *Kiziljurt*, *Bavtugaj* (russisk: Бавтугай) og *Sulak* (russisk: Сулак) vart slått saman.

## Kjelder

## Bakgrunnsstoff

*
Kizljar

**Kizljar** (russisk Кизля́р) er ein by i Republikken Dagestan i Russland med om lag 50&nbsp;000 innbyggjarar. Han ligg ved elva Terek, rundt 120&nbsp;km nordvest for Makhatsjkala.

Kizljar vart første gong nemnd i historiske kjelder i 1609. Enkelte historikarar assosierer staden med Samandar, hovudstaden i Khazaria på 700-talet. I 1735 bygde dei russiske styresmaktene ei festning i Kizljar, og danna grunnlaget for festningslinja langs grensa i Kaukasus. På 1700- og 1800-talet var Kizljar ein av handelsstadane mellom Russland og Midtausten og Sentral-Asia.

## Kjelder

* *Delar av denne artikkelen bygger på «[[:nb:Kizljar|Kizljar]]» frå , den 29. januar 2009.* 

## Bakgrunnsstoff

*
Karabulak i Ingusjetia

**Karabulak** (russisk Карабулак) er ein by i Republikken Ingusjetia i Russland med om lag 45&nbsp;000 innbyggjarar. Han ligg ved elva Sunzja, ei sideelv til Terek, rundt 20&nbsp;km nord for republikkhovudstaden Magas.

På staden der byen ligg i dag vart det på 1800-talet grunnlagd ein kosakk-stanitsa kalla *Karabulakskaja*. Han fekk bystatus i 1995.

I løpet av 1990-talet vart innbyggjartalet i byen meir enn tredobla som følgje av flyktningar som kom frå krigen i naborepublikken Tsjetsjenia.

Det ligg ein kjemisk fabrikk i Karabulak.

## Kjelder

* *Delar av denne artikkelen bygger på «[[:nb:Karabulak i Ingusjetia|Karabulak i Ingusjetia]]» frå , den 29. januar 2009.* 

## Bakgrunnsstoff

*